**CONTRACTACIÓ DEL SERVEI DE MANTENIMENT I REPARACIÓ DE LES PORTES MECÀNIQUES D’ACCÉS ALS APARCAMENTS PROPIETAT D’ADSA**

L’empresa municipal Aparcamientos Despí S.A.U (en endavant, ADSA), gestiona diversos aparcaments en diferents direccions totes elles localitzades en el municipi de Sant Joan Despí, tal i com s’indica a l’Annex I.

És voluntat d’aquesta empresa, contractar el servei de manteniment i reparació de les portes mecàniques d’accés als aparcaments propietat d’ADSA, durant el termini d’**UN (1) ANY**.

La prestació del servei té, com a principal finalitat, assegurar la continuïtat de les portes mecàniques d’accés als aparcaments dels edificis propietat d’ADSA i de les instal·lacions de la mateixa naturalesa, presents i futures, mantenint el nivell tècnic de les instal·lacions, prevenint possibles avaries i realitzant, quan procedeixi, reparacions i intervencions programades de conservació o millora.

Són objecte de la prestació del servei totes aquelles instal·lacions de la mateixa naturalesa que s’incorporin a la gestió d’ADSA durant el període de vigència del contracte menor.

El contractista resultant de la present contractació, haurà d’acceptar les instal·lacions existents fent-se càrrec de les mateixes en les condicions actuals de cadascun dels seus elements. Aquesta acceptació l’obliga a mantenir els elements, de tota classe, instal·lats sense que puguin ser substituïts per altres de diferent tipus.

Si durant la vigència del contracte ADSA considera oportú modificar els elements de les instal·lacions o s’adopten altres sistemes, el contractista quedarà obligat a acceptar la conservació dels mateixos, prèvia elaboració i acceptació per ambdues parts.

**Serveis a realitzar pel contractista:**

* Manteniment de la correcta instal·lació i funcionament de les portes mecàniques d’accés als aparcaments, mitjançant revisions mensuals amb un calendari de programació.
* Reparació de qualsevol incidència derivada del funcionament de les portes mecàniques d’accés als aparcaments. A títol il·lustratiu:
* Reparació de les portes del pàrquing
* Comandaments i claus necessàries per a l’accés a l’establiment
* Substituir la banda resistiva
* Tancament de la porta corredissa
* Canvi de cable de contrapès
* Altres

**Disposició de personal**

El contractista disposarà del personal necessari per cobrir totes les exigències del contracte i complirà amb els seus empleats la legislació i els convenis vigents que els afectin.

Aquest personal, mínim necessari pel servei, serà :

* Equips de Treball : 1 operari especialitzat, que atendrà a petició d’ADSA les necessitats del servei.

**Obligacions laborals, socials i econòmiques del contractista**

El personal adscrit pel contractista a la prestació objecte del contracte no tindrà cap relació laboral amb ADSA sota cap concepte, depenent exclusivament del contractista a tots els efectes.

El contractista està obligat al compliment de les disposicions vigents en matèria laboral, de Seguretat social, de Seguretat i Salut laboral i, per tant, estarà obligat a disposar les mesures exigides per aquestes disposicions, sent al seu càrrec la despesa que això origini.

En general, el contractista respondrà de quantes obligacions li venen imposades pel seu caràcter d’ocupador, així com del compliment de quantes normes regulen i desenvolupen la relació laboral o d'altre tipus, existent entre aquell, o entre els seus subcontractistes i els treballadors de l'un i l'altre, sense que pugui repercutir contra ADSA cap multa, sanció o qualsevol tipus de responsabilitat que per incompliment d'alguna d'elles, poguessin imposar-li els organismes competents.

L’adjudicatari garanteix que tots els treballadors adscrits al contracte que ens ocupa, com a mínim, cobren el Salari Mínim Interprofessional publicat al BOE l’11 de febrer de 2025, per jornada complerta, la quantitat de MIL CENT VUITANTA-QUATRE EUROS bruts (1.184,00 €) en 14 pagues, o la quantitat de MIL TRES-CENTS VUITANTA-UN EUROS bruts (1.381,00 €) en cas de que estiguin prorratejades les pagues extres.

**Seguretat i salut laboral**

L’adjudicatari seguirà, en tot moment, totes les normes que sobre Seguretat i Salut Laboral estiguin en vigència i, en particular, complirà tot l’establert a la Llei 31/1995, de 8 de novembre, de Prevenció de Riscos Laborals. És important tenir especial atenció en allò que es refereix a:

* Previsió sanitària.
* Senyalització i establiment de mesures tant col·lectives, preferentment, com individuals

**Disposició de vehicles**

Els vehicles necessaris per a la realització dels serveis compresos en aquest contracte, seran propietat o seran contractats per l’adjudicatari.

Tots els vehicles adscrits al servei hauran d’estar, en perfectes condicions, tant estètiques com de funcionament, i haver superat satisfactòriament la Inspecció tècnica de vehicles (ITV) corresponent.

**Sistemes d’informació**

El contractista lliurarà als responsables d’ADSA un comunicat on es detallaran les incidències detectades i reparades, especificant el tipus d’incidència, la data de detecció, la data de reparació, etc. objecte del contracte, per passar la informació actualitzada a ADSA.

Els operaris es presentaran al lloc de l’avaria urgent en el termini màxim de 6 hores després d’haver passat l’avís.

Els materials que s’hagin d’instal·lar pel correcte funcionament de les instal·lacions seran comprats directament per ADSA a petició de l’adjudicatari.

**Reparacions d’avaries – Manteniment correctiu**

El servei de reparació es prestarà tots els dies de l’any, sense excepció, siguin laborables o festius, llevat el cas en que l’avaria suposi risc per les persones o per al normal funcionament del centre i s’hagi de solucionar d’immediat.

S’entén per avaria, la fallada o mal funcionament d’una instal·lació, que produeix que aquesta no compleixi el seu servei.

**Guàrdies**

Haurà d’establir-se un sistema de localització permanent, les 24 hores del dia, els 365 dies de l’any, per poder atendre avaries o accidents que afectin les instal·lacions dels edificis i/o dependències d’ADSA.

Aquest servei comptarà amb la disposició dels mitjans i materials necessaris per procedir a la reparació immediata de totes les urgències que es puguin produir.

Es consideren urgències, totes aquelles averies que deixin sense servei un edifici o una dependència, que representin un perill manifest, que puguin provocar un incendi o que puguin afectar a la seguretat.

Tant la disponibilitat permanent del servei de guàrdia com les actuacions degudes a urgències, s’entendran incloses dins de l’oferta econòmica presentada pels licitadors.

Els operaris es presentaran en el lloc de l’avaria, en el termini màxim d’una hora després d’haver passat l’avís.

**Pressupost del present servei**

El valor estimat del contracte **és de 3.850 euros (iva exclòs)** per **1 any** incloent el Benefici Industrial i les Despeses Generals atenent que el preu del manteniment és un preu fixa mensual de 320,8 euros al mes més IVA.

Així mateix, es fixarà un **preu/hora pel servei de reparació el qual es desglossarà** de la forma:

* Reparacions ordinàries: per a dies laborables de 8 a 21 hores.
* Reparacions d’urgència: per a diumenges i festius i horari nocturn ( de 21 a 8h).

Manifestar l’existència de crèdit suficient en el pressupost 2025 i el compromís en l’exercici 2026.

Amb totes aquestes consideracions i clàusules i d’acord amb la Llei de Contractes del sector públic i la normativa legal vigent es sol·liciten ofertes a diferents empreses per disposar del millor servei i preu del mercat.

**Presentació d’ofertes**

Del 16 de juliol al 10 de setembre del 2025 per correu electrònic [adsa@ad-sa.com](mailto:adsa@ad-sa.com) especificant: **OFERTA PER LA** **CONTRACTACIÓ DEL SERVEI DE MANTENIMENT I REPARACIÓ DE LES PORTES MECÀNIQUES D’ACCÉS ALS APARCAMENTS PROPIETAT D’ADSA**

(Model Annex 2)

**ANNEX I.- RELACIÓ D’APARCAMENTS PROPIETAT D’ADSA OBJECTE DE MANTENIMENT I REPARACIÓ**

Aparcament Av. Barcelona, 54

Aparcament Pl. Mercat

Aparcament Pl. del Carme

Aparcament Av. Barcelona, 81

Aparcament Av. Barcelona, 67

Aparcament Pl. Estació

Aparcament FEMSA

Aparcament Rambla Josep Mª Jujol 1-3

Aparcament Mercè Rodoreda

Aparcament Av. Generalitat, 20

Aparcament Av. Generalitat, 2A